## Pravilnik o čuvanju izbornog materijala za izbor odbornika zastupnika

### NN 20/1991 (30.4.1991.), Pravilnik o čuvanju izbornog materijala za izbor odbornika zastupnika

# REPUBLIČKA IZBORNA KOMISIJA

Na temelju članka 19. stavka 3. Zakona o izboru i opozivu odbornika
i zastupnika ("Narodne novine", br. 7/90) Republička izborna
komisija, na sjednici održanoj 9. travnja 1991. godine, donijela je

## PRAVILNIK

### o čuvanju izbornog materijala za izbor odbornika zastupnika

Članak 1.

Ovim pravilnikom uređuju se način i rokovi čuvanja izbornog materijala
za izbor odbornika u skupštine općina i Skupštinu Grada Zagreba i zastupnika
u Sabor Republke Hrvatske za izbore 1990.

Članak 2.

Pod izbornim materijalom, u smislu ovoga pravilnika smatraju se :

- birački spiskovi, zajedno s potvrdama iz članka 51. stavka 3. Zakona
o izboru i opozivu odbornika i zastupnika,

- rješenja o imenovanju biračkih odbora (obrazac OU-4),

- prijedlozi kandidata za odbornike odnosno zastupnike (obrazac OK-3
i OK-3a),

- izjave o prihvaćanju kandidature (obrazac OK-4),

- rješenja o odbacivanju prijedloga kandidata (obrazac OK-5),

- odluke o deklaratornom utvrđivanju kandidata (obrazac OK-6),

- liste kandidata (obrazac OK-7),

- rješenja o poništavanju radnji u kandidacijskom postupku (obrazac
OK-8),

- glasački listići za izbor odbornika i zastupnika,

- zapisnici o radu biračkih odbora (obrazac OI-3 i OI-3a),

- rješenja izbornih komisija (obrasci OI-4, OI-5, OI-6, OI-7 i OI-8),

- zapisnici o radu izbornih komisija (obrasci OI-9 i OI-l0),

- rješenja o određivanju ponovnih izbora (obrazac OI-11),

- uvjerenja o izboru odbornika i zastupnika (obrazac OI-12),

- prigovori, žalbe i odluke o njima,

- izvještaji izbornih komisija o provedenim izborima za odbornike i
zastupnike.

Pod izbornim materijalom smatra se i materijal vezan uz postupak opoziva
odbornika i zastupnika.

Članak 3.

Izborni materijal iz članka 2. ovoga pravilnika, koji je pohranjen pri
skupštinama društveno-političkih zajednica prema sjedištu odgovarajuće
izborne komisije za izbor zastupnika (osim izbornog materijala iz članka
2. stavka 1. alineja 9.) i izborni materijal koji je pohranjen u Republičkoj
izbornoj komisiji čuvat će se u Saboru Republike Hrvatske, do predaje Arhivu
Hrvatske.

Izborni materijal iz članka 2. ovoga pravilnika koji se odnosi na izbor
odbornika (osim izbornog materijala iz članka 2. stavka 1. alineja 9.)
čuvat će se u nadležnim arhivima.

Izborni materijal iz članka 2. alineja 9. ovoga pravilnika (glasački
listići) čuvat će se pri skupštinama društveno-političkih zajednica prema
sjedištu odgovarajuće izborne komisije godinu dana nakon održanih izbora.

Članak 4.

Izborni materijal iz članka 3. stavka 1. ovoga pravilnika predat će
se Saboru Republike Hrvatske putem Republičke izborne komisije u roku od
3 mjeseca od dana njegova stupanja na snagu, a izborni materijal iz članka
3. stavka 2. ovoga pravilnika predat će se u istom roku nadležnim arhivima.

Članak 5.

Za čuvanje izbornog materijala iz članka 3. stavka 1. ovoga pravilnika
u Saboru Republike Hrvatske osigurat će se prostorni i drugi potrebni uvjeti.

O čuvanju izbornog materijala koji se po odredbama ovoga pravilnika
daje na čuvanje Saboru Republike Hrvatske brine se Republička izborna komisija.

Članak 6.

Povodom opravdanih zahtjeva građana, znanstvenih i drugih institucija
Republička izborna komisija odobrit će uvid u izborni materijal odnosno
njegovo korištenje .znanstvene i druge svrhe.

Članak 7.

Danom stupanja na snagu ovoga pravilnika prestaje važiti članak 6. stavak
2. Pravilnika o načinu rukovanja i čuvanja izbornog materijala ("Narodne
novine", br. 23/90).

Članak 8.

Ovaj pravilnik stupa na snagu osmoga dana od dana objave u "Narodnim
novinama".

Klasa: 013-03/89-01/07

Broj : 57605-91-10

Zagreb, 9 travnja 1991

Predsjednik

**Vjekoslav Vidović, v. r.**

Pravilnik, NN 20/1991-639
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)